মূলত দেশে আইনের শাসন ও সুশাসনের জন্য বিচার বিভাগের গুরুত্ব অপরিসীম। আসলে বিচার বিভাগের দক্ষতার ওপরই নির্ভর করে দেশের সুশাসন। কিন্তু আমাদের দেশের ক্ষমতাকেন্দ্রিক রাজনীতির অশুভ প্রভাবে বিচার বিভাগের ওপর গণমানুষের আস্থা কমতে কমতে তা এখন প্রায় প্রান্তিকপর্যায়ে নেমে এসেছে। আর এই ক্রান্তিকালে কিছুটা হলেও এগিয়ে এসেছেন বলে মনে হয় আমাদের মাননীয় প্রধান বিচারপতি মি. সুরেন্দ্র কুমার সিনহা।